“O‘zbekiston temir yo‘llari” aksiyadorlik jamiyati matbuot xizmati xabar berishicha, aksiyadorlik jamiyati tomonidan yo‘lovchilarga qulaylik yaratish maqsadida “Toshkent-Urganch-Toshkent” yo‘nalishida qo‘shimcha poyezdlar qatnovi yo‘lga qo‘yilgan. Qo‘shimcha qo‘yilgan №256/255-sonli poyezd joriy yilning 17, 19, 21, 23, 25 iyul kunlari Toshkent-Janubiy vokzalidan Urganch tomon soat 14:30 da harakatlanadi. 19, 21, 23, 25, 27 iyul kunlari esa Urganch vokzalidan poytaxtga soat 10:00 da qaytadi. "Qo‘shimcha ma’lumotlarni joylardagi xududiy temir yo‘l ma’lumotxonalaridan bilib olishingiz mumkin", deyiladi xabarda.